CELEX: 32016D1982
Language: hu
Date: 2016-11-08 00:00:00
Title: A Tanács (EU) 2016/1982 végrehajtási határozata (2016. november 8.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról szóló 2007/441/EK határozat módosításáról

12.11.2016   
            
            
               HU
            
            
               Az Európai Unió Hivatalos Lapja
            
            
               L 305/30
            
         A TANÁCS (EU) 2016/1982 VÉGREHAJTÁSI HATÁROZATA
   (2016. november 8.)
   az Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról szóló 2007/441/EK határozat módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikkére,
   tekintettel az Európai Bizottság javaslatára,
   mivel:
   
               (1)
            
            
               A 2007/441/EK tanácsi határozat (2) alapján Olaszország felhatalmazást kapott arra, hogy 2010. december 31-éig 40 %-ra korlátozza a héalevonási jogot a nem kizárólag üzleti célra használt, bizonyos közúti motoros járművekkel kapcsolatos kiadások esetében. Az említett határozat továbbá előírja, hogy az említett járművek magáncélú használata nem tekintendő ellenérték fejében nyújtott szolgáltatásnak. A járművek és kiadások bizonyos kategóriái továbbá ki vannak zárva az említett határozat hatálya alól.
            
         
               (2)
            
            
               A 2007/441/EK határozatot a 2010/748/EU tanácsi végrehajtási határozat (3) és a 2013/679/EU tanácsi végrehajtási határozat (4) módosította, és ez utóbbi az említett intézkedések (a továbbiakban: eltérő intézkedések) hatályvesztésének időpontját 2016. december 31-éig elhalasztotta.
            
         
               (3)
            
            
               Olaszország a Bizottság által 2016. március 31-én iktatott levelében felhatalmazást kért az eltérő intézkedések időbeli hatályának meghosszabbítására.
            
         
               (4)
            
            
               A 2006/112/EK irányelv 395. cikke (2) bekezdése második albekezdésének megfelelően a Bizottság 2016. június 22-én kelt levelében tájékoztatta a többi tagállamot Olaszország kérelméről. A Bizottság 2016. június 23-án kelt levelében értesítette Olaszországot arról, hogy birtokában van a kérelem elbírálásához szükséges valamennyi információnak.
            
         
               (5)
            
            
               A 2007/441/EK határozat 6. cikkének megfelelően Olaszország benyújtotta a Bizottságnak a határozat alkalmazásáról szóló – a százalékos korlátozás felülvizsgálatára is kiterjedő – jelentést. Az Olaszország által szolgáltatott információkból kitűnik, hogy a levonási jog 40 %-ra való korlátozása továbbra is megfelel a tényleges körülményeknek az érintett járművek üzleti, illetve nem üzleti célú használatának arányát illetően.
            
         
               (6)
            
            
               Ezért indokolt felhatalmazni Olaszországot arra, hogy további meghatározott időtartamra, nevezetesen 2019. december 31-ig folytassa az eltérő intézkedések alkalmazását.
            
         
               (7)
            
            
               Amennyiben Olaszország további, 2019 utánra történő meghosszabbítást kér, legkésőbb 2019. április 1-jéig be kell nyújtania a Bizottsághoz egy jelentést a meghosszabbításra vonatkozó kérelemmel együtt.
            
         
               (8)
            
            
               Az eltérő intézkedések időbeli hatályának meghosszabbítása nincs hatással az Unió héából származó saját forrásaira.
            
         
               (9)
            
            
               A 2007/441/EK határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2007/441/EK határozat 6. és 7. cikkének helyébe a következő szöveg lép:
   
      „6. cikk
      Az e határozatban meghatározott intézkedések időbeli hatályának meghosszabbítására vonatkozó kérelmet 2019. április 1-jéig kell benyújtani a Bizottsághoz.
      A szóban forgó intézkedések időbeli hatályának meghosszabbítására vonatkozó kérelemhez mellékelni kell egy, a nem kizárólag üzleti célra használt motoros közúti járművekkel kapcsolatos kiadásokra kivetett héa levonására vonatkozó jog tekintetében alkalmazott százalékos korlátozás felülvizsgálatára is kiterjedő jelentést.
      7. cikk
      Ez a határozat 2019. december 31-én hatályát veszti.”.
   
   2. cikk
   Ezt a határozatot 2017. január 1-jétől kell alkalmazni.
   3. cikk
   Ennek a határozatnak az Olasz Köztársaság a címzettje.
   
      Kelt Brüsszelben, 2016. november 8-án.
      
         
            a Tanács részéről
         
         
            az elnök
         
         P. KAŽIMÍR
      
   
   
      (1)  HL L 347., 2006.12.11., 1. o.
   
   
      (2)  A Tanács 2007/441/EK határozata (2007. június 18.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról (HL L 165., 2007.6.27., 33. o.).
   
      (3)  A Tanács 2010/748/EU végrehajtási határozata (2010. november 29.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról szóló 2007/441/EK határozat módosításáról (HL L 318., 2010.12.4., 45. o.).
   
      (4)  A Tanács 2013/679/EU végrehajtási határozata (2013. november 15.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról szóló 2007/441/EK határozat módosításáról (HL L 316., 2013.11.27., 37. o.).